CELEX: 32022R0557
Language: mt
Date: 2022-04-01 00:00:00
Title: Regolament ta’ Implimentazzjoni tal-Kummissjoni (UE) 2022/557 tal-1 ta’ April 2022 dwar il-klassifikazzjoni ta’ ċerti oġġetti fin-Nomenklatura Magħquda

7.4.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 108/16
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/557
         tal-1 ta’ April 2022
         dwar il-klassifikazzjoni ta’ ċerti oġġetti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bl-għan li jkun hemm l-applikazzjoni ta’ tariffi u miżuri oħra relatati mal-kummerċ tal-oġġetti.
                  
               
                     (3)
                  
                  
                     Skont dawk ir-regoli ġenerali, jenħtieġ li l-oġġetti deskritti fil-kolonna (1) tat-tabella stabbilita fl-Anness jiġu kklassifikati taħt il-kodiċi NM indikat fil-kolonna (2), bis-saħħa tar-raġunijiet stabbiliti fil-kolonna (3) ta’dik it-tabella.
                  
               
                     (4)
                  
                  
                     Huwa xieraq li jiġi previst li l-informazzjoni vinkolanti dwar it-tariffi maħruġa fir-rigward tal-oġġetti kkonċernati minn dan ir-Regolament li ma tikkonformax ma’ dan ir-Regolament, tkun tista’ tibqa’ tiġi invokata mid-detentur, għal ċertu perjodu, f’konformità mal-Artikolu 34(9) tar-Regolament (UE) Nru 952/2013. Jenħtieġ li dak il-perjodu jkun ta’ tliet xhur.
                  
               
                     (5)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-oġġetti deskritti fil-kolonna (1) tat-tabella kif stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ dik it-tabella.
         
         
            Artikolu 2
            L-informazzjoni vinkolanti dwar it-tariffi li mhijiex konformi ma’ dan ir-Regolament tista’ tibqa’ tiġi invokata f’konformità mal-Artikolu 34(9) tar-Regolament (UE) Nru 952/2013 għal perjodu ta’ tliet xhur mid-data tad-dħul fis-seħħ ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-1 ta’ April 2022.
            
               
                  Għall-Kummissjoni
               
               Gerassimos THOMAS
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-oġġetti
                     
                     
                        Klassifikazzjoni (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1)
                                 
                                 
                                    Frazzjoni rikka fil-proteini li tinkiseb bis-separazzjoni tad-dqiq tal-piżelli fi frazzjoni rikka fil-proteini u fi frazzjoni rikka fil-lamtu ppreżentata fil-forma ta’ trab fin ta’ kulur beige jew fil-forma ta’ gerbub, f’boroż żgħar (15 sa 20 kg) jew f’boroż kbar (500 sa 1 000  kg).
                                    Il-prodott għandu l-karatteristiċi analitiċi li ġejjin (kontenut ta’ piż xott):
                                    
                                                —
                                             
                                             
                                                7,4 % lamtu
                                             
                                          
                                                —
                                             
                                             
                                                54 % proteini
                                             
                                          Il-prodott huwa magħmul mill-piżelli mnixxfa (Pisum sativum), maħsula, imfesdqa u mitħuna biex jinkiseb id-dqiq tal-piżelli. Imbagħad id-dqiq jiġi sseparat fi frazzjoni rikka fil-proteini u fi frazzjoni rikka fil-lamtu f’magna ċentrifuga. Wara dak il-proċess, il-frazzjoni rikka fil-proteini titħalla fil-forma ta’ trab jew tiġi agglomerata f’gerbub.
                                    Il-prodott jintgħaraf u jintuża esklussivament bħala għalf tal-annimali.
                                 
                              
                     
                        2309 90 31 
                     
                     
                        Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, min-Nota 1 tal-Kapitolu 23 u mill-kliem tal-kodiċijiet NM 2309 , 2309 90  u 2309 90 31 .
                        Il-prodott tilef il-karatteristiċi essenzjali tal-materjal oriġinali permezz tal-frazzjonament f’magna ċentrifuga. Għalhekk, hija eskluża kemm il-klassifikazzjoni taħt l-intestatura 1106  bħala dqiq ta’ ħaxix leguminuż imnixxef kif ukoll il-klassifikazzjoni bħala ħaxix ippreparat mod ieħor tal-intestatura 2005.
                        Il-klassifikazzjoni taħt l-intestatura 2302  hija eskluża wkoll peress li l-prodott mhuwiex residwu ta’ tnaqqih, tħin jew xogħol ieħor fuq pjanti leguminużi (ara n-Nota ta’ Spjegazzjoni tas-Sistema Armonizzata għall-intestatura 2302 , il-punt (C)). Il-prodott ġie prodott apposta mid-dqiq tal-piżelli. Huwa pproċessat mod ieħor u jintuża esklussivament bħala għalf tal-annimali (ara wkoll in-Nota ta’ Spjegazzjoni Ġenerali tas-Sistema Armonizzata għall-Kapitolu 23).
                        Għaldaqstant, il-prodott għandu jiġi kklassifikat taħt il-kodiċi NM 2309 90 31  bħala preparazzjoni oħra tat-tip użata għall-għalf tal-annimali, li fiha inqas minn 10 % skont il-piż ta’ lamtu.
                     
                  
                        
                                    2)
                                 
                                 
                                    Frazzjoni rikka fil-lamtu li tinkiseb bis-separazzjoni tad-dqiq tal-piżelli fi frazzjoni rikka fil-proteini u fi frazzjoni rikka fil-lamtu ppreżentata fil-forma ta’ trab ta’ kulur isfar ċar jew fil-forma ta’ gerbub, bl-ingrossa jew f’boroż kbar (25 sa 1 000  kg).
                                    Il-prodott għandu l-karatteristiċi analitiċi li ġejjin (kontenut ta’ piż xott):
                                    
                                                —
                                             
                                             
                                                73 % ta’ lamtu
                                             
                                          
                                                —
                                             
                                             
                                                13 % ta’ proteini
                                             
                                          Il-prodott huwa magħmul mill-piżelli mnixxfa (Pisum sativum), maħsula, imfesdqa u mitħuna biex jinkiseb id-dqiq tal-piżelli. Imbagħad id-dqiq jiġi sseparat fi frazzjoni rikka fil-proteini u fi frazzjoni rikka fil-lamtu f’magna ċentrifuga. Wara dan il-proċess, il-frazzjoni rikka fil-lamtu titħalla fil-forma ta’ trab jew tiġi agglomerata f’gerbub.
                                    Il-prodott jintgħaraf u jintuża esklussivament bħala għalf tal-annimali.
                                 
                              
                     
                        2309 90 51 
                     
                     
                        Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, min-Nota 1 tal-Kapitolu 23 u mill-kliem tal-kodiċijiet NM 2309 , 2309 90  u 2309 90 51 .
                        Il-prodott tilef il-karatteristiċi essenzjali tal-materjal oriġinali permezz tal-frazzjonament f’magna ċentrifuga. Għalhekk, hija eskluża kemm il-klassifikazzjoni taħt l-intestatura 1106  bħala dqiq ta’ ħaxix leguminuż imnixxef kif ukoll il-klassifikazzjoni bħala ħaxix ippreparat mod ieħor tal-intestatura 2005 .
                        Il-klassifikazzjoni taħt l-intestatura 2302  hija eskluża wkoll peress li l-prodott mhuwiex residwu ta’ tnaqqih, tħin jew xogħol ieħor fuq pjanti leguminużi (ara n-Nota ta’ Spjegazzjoni tas-Sistema Armonizzata għall-intestatura 2302 , il-punt (C)). Il-prodott ġie prodott apposta mid-dqiq tal-piżelli. Huwa pproċessat mod ieħor u jintuża esklussivament bħala għalf tal-annimali (ara wkoll in-Nota ta’ Spjegazzjoni Ġenerali tas-Sistema Armonizzata għall-Kapitolu 23).
                        Għaldaqstant, il-prodott għandu jiġi kklassifikat taħt il-kodiċi NM 2309 90 51  bħala preparazzjoni oħra tat-tip użata għall-għalf tal-annimali, li fiha aktar minn 30 % skont il-piż ta’ lamtu.